Source: https://slovensko.hnonline.sk/1083781-ustavny-sud-sa-ohradil-voci-kiskovi-jeho-vyjadrenia-boli-emotivne-a-mali-urazlivy-charakter
Timestamp: 2018-10-16 06:35:40+00:00

Document:
Ústavný súd sa ohradil voči Kiskovi: Jeho vyjadrenia boli emotívne a mali urážlivý charakter
13.12.2017, 13:01 Aktualizované dňa 13.12.2017 o 15:10
Včera prezident Kiska oznámil, že vo štvrtok vymenuje troch nových ústavných sudcov.
Prezident Andrej Kiska nemôže hovoriť o mafiánskom štáte, keď v priamom prenose napadol senát a prácu Ústavného súdu. Vyhlásil to premiér Robert Fico na tlačovej besede k štátnemu rozpočtu. Reagoval tak na včerajšie vyhlásenie prezidenta, na ktorom okrem kritiky Ústavného súdu oznámil, že v štvrtok vymenuje troch ústavných sudcov.
Fico vyhlásil, že tým, čo ho najviac "trápi, je štýl, akým včera (prezident Kiska, pozn. red.) zaútočil na Ústavný súd." Premiér sa nechal počuť, že taký hrubý útok na Ústavný súd musí odmietnuť. Zároveň upozornil, že Ústavný súd je najvyšším orgánom ústavnosti a ani prezident nie je nad ním.
Kiska podľa Fica nemôže hovoriť o mafiánskom štáte, keď v priamom prenose napadol senát a prácu Ústavného súdu. "Sám som nebol veľakrát spokojný s rozhodnutím Ústavného súdu, ale nikdy by som si nedovolil takto hrubo zaútočiť na Ústavný súd, tak mi dovoľte, aby som sa ohradil ," vyhlásil Fico.
"Takéto útoky môžu podnecovať nedôveru," povedal Fico s tým, že najvyšší ústavní činitelia by mali rešpektovať rozhodnutia týchto orgánov. "Tak ho poprosím, aby si to nabudúce odpustil," vyhlásil premiér.
Ohradil sa aj Ústavný súd
Voči vyjadreniam prezidenta sa ohradil aj samotný Ústavný súd. "Vyjadrenia na adresu ústavného súdu, ktoré pri oznámení tohto rozhodnutia predniesol, považujem za emotívne a expresívne, ale predovšetkým za neprimerané a neakceptovateľné vzhľadom na ich neadekvátnosť a urážlivý charakter," píše sa v stanovisku predsedníčky Ústavného súdu Ivetty Macejkovej.
Macejková zároveň tvrdí, že rozhodnutie Ústavného súdu nie je svojvoľné, ako vyhlásil prezident, ale "nadväzuje a v odôvodnení aj priamo odkazuje na predchádzajúce rozhodnutia ústavného súdu týkajúce sa problematiky menovania ústavných sudcov."
"V záujme zachovania dôvery občanov v Ústavný súd by malo platiť, že napriek tomu, že kritik nesúhlasí s konkrétnym právnym názorom Ústavného súdu vyjadreným v jeho rozhodnutí, mal by svoj iný právny názor odôvodňovať kultivovaným
a po odbornej stránke erudovaným spôsobom," apeluje Macejková
Kiska prijal prehru v jednej bitke
Tagy: Andrej Kiska, Robert Fico, Ústavný súd
Bývalý detektív: Kľúč, kto stál za vraždou Kuciaka, sa môže skrývať v mercedesoch Zsuzsovej43 103
Nástupca Škody Rapid dostal oficiálne meno. Znovuzrodenie Felície sa nekoná26 776 Foto
Danko pripustil, že by mohol odísť z postu predsedu parlamentu11 573
Slováka indického pôvodu obžalovaného z vraždy súd v Bratislave oslobodil10 942
Sulík: Kiska premiérom?7 712
V Jaguari si vybojovali vyššie platy už teraz6 550
Preboha, však sme futbalisti, ľudia, reagoval na kritiku odchádzajúceho Kozáka Škriniar6 376
Bývalý detektív: Kľúč, kto stál za vraždou Kuciaka, sa môže skrývať v mercedesoch Zsuzsovej59 440
Diabol sa skrýva v detailoch, hovorí známy publicista o vyšetrovaní vraždy Kuciaka a Kušnírovej38 822
Tréner futbalovej reprezentácie Kozák nečakane rezignoval24 764
Fico vytiahol novú taktiku, hrá sa na ublíženého. Skúša zničiť opozíciu15 876 Video
Toto tu ešte nebolo. Samsung predstavil svetový unikát za 579 eur12 448
Pri Sliači sa zrútilo vojenské lietadlo, príčinou pádu bolo zlyhanie motora42 195
Ako prebiehala vražda Kuciaka: Obvinení striedali autá, po medializácii prípadu si vypýtali ďalšie peniaze32 442
Fico ustúpil Matovičovi. Ten mu odkázal, že má dosť hlasov od fašistov a návrh Smeru nepodporí29 327
Kukláči zasahujú u Kočnera. Robia domové prehliadky

References: súd 
 súd 
 súd 
 súd

 súd 
 súd

 súd